
Abstrait: Depuis sa naissance, l’Eglise est intervenue efficacement dans diverses 
situations et contextes socio-économiques de la vie humaine, et elle s’est tou- 
jours déclarée dans la promotion de la collaboration sociale, de la fraternité 
chrétienne et de la solidarité humaine. L’Encyclique Rerum novarum du pape 
Léon XIII a inauguré une tradition d'intervention de la papauté dans les pro- 
blèmes de la société moderne. Le contexte socio-économique dans lequel a été 
élaborée et promulguée l’Encyclique Rerum Novarum mettait l’Eglise en face 
de deux menaces: la violation des droits de la personne humaine et le mouve- 
ment idéologique antireligieux représenté par le socialisme. Face à ces dangers, 
l Eglise propose d'exploiter les ressources de l’éducation et de soutenir un envi- 
ronnement chrétien. Les obligations des travailleurs comprennent la réalisa- 
tion, pleinement et fidèlement, du travail auquel ils se sont engagés sous 
contrat, librement et en respectant le principe de la justice. En ce qui concerne 
les employeurs, ils doivent valoriser le travail et respecter la dignité humaine 
des travailleurs. Trouver un remède au problème des travailleurs exige une 
coopération efficace, avec mesure et sagesse, de l’autorité publique, des chefs 
d'Etat, des employeurs et des riches, ainsi que des prolétaires eux-mêmes. 


Mots-clés: doctrine sociale, dignité humaine, fraternité chrétienne, collabora- 
tion sociale, solidarité. 


Introducere 


Magisteriul Papei Leon al XIII-lea, prin Enciclica Rerum novarum, se 
concentreazà asupra asa-numitei problematici sociale, adicà acel fenomen 
nou care reprezenta totalitatea problemelor generate de conflictul dintre 
capital şi muncă în contextul decisiv al revoluţiei industriale. Răspunzând 
aşteptărilor unei generaţii de catolici în materie de doctrină socială, cu 
scopul de a conforma propria contribuţie cu directivele Sfântului Scaun, 
Enciclica Rerum novarum a Papei Leon al XIII-lea a reprezentat începutul 
oficial al Doctrinei sociale a Bisericii. 

În momentul alegerii sale ca papă, Sfântul Scaun se afla într-o situație 
cu totul inedită: nu mai deţinea niciun statut juridic în plan internațional 
şi nu mai avea niciun suport teritorial. Papa Leon al XIII-lea a fost primul 
papă care nu mai era un suveran temporal, astfel încât a trebuit să găsească 

un mod nou de exercitare a misiunii pontificale, într-un context politic si 
cultural complet nou. Societatea respectivä trecea de la o lume ruralà la 
una industrială si era marcată de separarea dintre stat si Biserică, dar şi 
de mari si numeroase provocàri pe scena politicà si economicà. 


1. Interventia Bisericii cu scopul rezolvärii 
problemei muncitoresti 


Biserica parcurge evenimentele istoriei împreunà cu întreaga omenire. 
Ea tràieste în lume si, desi nu este din lume (cf. In 17,14-16), este chematà 
să o slujească potrivit propriei misiuni, aceea de a-i invita pe toți oamenii 
să se dăruiască total pentru a face să crească mereu o civilizație autentică, 
orientată mai mult spre căutarea unei dezvoltări umane integrale şi soli- 
dare. În consecință, încă de la naşterea sa, Biserica a intervenit în mod 
concret în diferite situații şi contexte socio-economice ale vieții oamenilor. 
De-a lungul secolelor, se poate observa cum această intervenţie a avut un 
caracter continuu, dezvoltându-se şi asumându-și forme diverse!. În rezol- 
varea problemei muncitoreşti, intervenția Bisericii este pe deplin îndrep- 
tätitä, deoarece nu ar putea fi găsită o soluţie validă fără a recurge la valo- 
rile religioase si la Biserică?. De asemenea, lipsa unei implicări din partea 
Bisericii ar putea fi interpretată ca o neglijare a propriilor îndatoriri. 

Învățătura socială a Bisericii este caracterizată de o accentuată dimen- 
siune istorică, impusă de diversitatea momentelor în care au fost elaborate 
documentele respective, precum şi de natura însăşi a magisteriului social. 
Fiind vorba despre un ansamblu teoretico-practic, rod al unei dialectici între 
evanghelie şi viață, principii permanente şi momente istorice, teorie si prac- 
tică, doctrina socială a Bisericii nu se închide într-o construcție rigidă şi defi- 
nitivă de cunoştinţe, dar dă dovadă de o dezvoltare istorică, fiind influențată 
de schimbarea instituţiilor, a ideologiilor, a mişcărilor culturale, a ideilor reli- 
gioase, precum şi a viziunilor asupra grupurilor sociale şi a instituţiilor”. 

Constituind fundamentele Doctrinei sociale a Bisericii, Enciclica Rerum 
novarum, despre condiția muncitorilor, este un text emblematic ce inaugu- 
rează o tradiţie de intervenţie din partea papalității în problemele società- 
ţii moderne. 


Leon al XIII-lea a contribuit direct la iniţierea unei noi modalități de acțiune a Bise- 
ricii: de acum înainte Biserica se va implica direct în sfera laică prin intermediul 


1 Cf. G. FROSINI, Il pensiero sociale dei Padri, Queriniana, Brescia 1996. 

2 Cf. Leon AL XIII-LEA, „Enciclica Rerum novarum”, în Acta Leonis XIII, 11 (1892) 98- 
144; în Lettres Apostoliques de S.S. Léon XIII, Encycliques, Brefs, etc., Texte latin avec la 
traduction frangaise en regard III, Paris 1894, 8. 

3 Cf. M. Tosso., Famiglia, Lavoro e Società, Las, Roma 1994, 27. 

mirenilor pe care îi va controla doar sub aspect spiritual. Ea a acceptat să-şi 
îndeplinească funcția într-o societate democratică, sperând să recucerească 
clasa muncitoare şi să devină astfel puternică, pentru că problema relaţiilor 
dintre puterile laice şi spirituale va fi rezolvată prin reîncreştinarea puterii 
politice. Din aceste considerente Biserica a acceptat să se secularizeze, reali- 
zând astfel cea mai semnificativă transformare a sa. Prin aceste acțiuni, Leon 
al XIII-lea a inițiat concilierea democraţiei cu creştinismul — în primul rând, cu 
catolicismul — şi a încurajat debutul democraţiei creştine ca forță politică. 


„Tema centrală a enciclicei este instalarea unei ordini sociale drepte: 
pentru aceasta trebuie găsite criterii de judecată care să ajute la evaluarea 
orânduirilor social-politice existente şi să ofere planuri de acţiune în vede- 
rea transformării lor corespunzătoare”?. 

Contextul socio-economic în care a fost elaborată şi promulgată Enciclica 
Rerum novarum a fost marcat de o adevărată dezvoltare, determinată şi de 
afirmarea unei noi culturi, sub impactul unor fenomene ample şi complexe: 
civilizația industrială (mai ales în aspectele socio-economice), precum şi 
Revoluţia Franceză şi socialism (din perspectivă ideologică). Astfel, proce- 
sul de industrializare, care a avut originile în țările protestante din nordul 
Europei şi în America de Nord şi care s-a difuzat ulterior în toate ţările 
catolice din Europa, punea Biserica în fața a două amenințări: încălcarea 
drepturilor persoanei umane (prin exploatarea excesivă a muncitorilor) şi 
mişcarea ideologică profund antireligioasă reprezentată de socialism. 


Revoluţia industrială a fost pentru Biserică o mare provocare, la care magiste- 
riul social a răspuns cu puterea profetiei, afirmând principii de o validitate 
universală şi de permanentă actualitate, în sprijinul omului care munceşte şi al 
drepturilor sale. Destinatară a mesajului Bisericii a fost multe secole de-a rân- 
dul o societate de tip agrar, caracterizată de ritmuri regulate şi ciclice; acum, 
evanghelia trebuia vestită şi trăită într-un nou areopag, în tumultul evenimen- 
telor sociale ale unei societăți mai dinamice, ținând cont de complexitatea noi- 
lor fenomene şi a transformărilor de neînchipuit devenite posibile prin tehnică. 
În centrul grijii pastorale a Bisericii se punea din ce în ce mai urgent problema 
muncitorească, adică problema exploatării muncitorilor, provocată de noua orga- 
nizare industrială a muncii de tip capitalist, şi, nu mai puţin gravă, problema 
instrumentalizării ideologice, socialiste şi comuniste, a revendicărilor juste ale 
lumii munciif. 


1 D. SîrcHI, „Unele consideratiuni privind problema inițierii democraţiei creştine în 
Franţa”, Studia Universitatis, Revistă ştiinţifică a Universităţii de Stat din Moldova, Seria 
Ştiinţe umanistice, 10(40) (2010) 66. 

5 CONSILIUL PONTIFICAL PENTRU DREPTATE ŞI PACE, Compendiu de Doctrină Socială a Bise- 
ricii, Sapientia, Iaşi 2007, 92. 

6 CONSILIUL PONTIFICAL PENTRU DREPTATE ŞI PACE, Compendiu de Doctrină Socială a Bise- 
ricii, 224. 

Problema tot mai urgentà a conditiilor de viatà si de muncà ale clasei 
proletar-muncitoresti reprezenta 


marea urgentà socialà a epocii. (...) Industrializarea si urbanizarea au trans- 
format rapid viata a milioane de persoane, devenite muncitori si locuitori ai 
oraselor, abandonati substantial legilor pietei si exigentelor productiei, necesi- 
tätilor proprietarilor si preceptelor teoriilor economico-liberale”. 


Toate acestea supuneau atentiei Bisericii noi problematici morale si 
pastorale inerente situatiilor sociale cu care practic ea nu s-a confruntat 
înainte si, mai ales, niciodată cu probleme de o importanță atât de mare. 

Enciclica Rerum novarum enumeră cauzele care provoacă răul social, 
exclude teoria socialismului ca remediu şi expune 


doctrina catolică despre muncă, despre dreptul la proprietate, despre princi- 
piul colaborării opus luptei de clasă ca mijloc fundamental pentru schimbarea 
socială, despre drepturile celor slabi, despre demnitatea celor săraci şi despre 
obligaţiile celor bogaţi, despre perfectarea dreptăţii prin iubire, despre dreptul 
de a înființa asociaţii profesionale?. 


Schimbarea determinată de procesul modernităţii ridica probleme refe- 
ritoare la datorii sociale şi impunea necesitatea de a nu ignora conflictul 
obiectiv al raporturilor sociale. În consecință, Magisteriul Bisericii a sesizat 
problemele sociale legate de noile condiţii de muncă şi a intervenit pentru 
o conştientizare din partea creştinilor, astfel încât ei să-şi dea seama de 
gravitatea acestor probleme sociale pe care le ridica revoluţia industrială (con- 
flictul dintre clasele sociale, condițiile inumane de muncă ale muncitorilor). 

Enciclica Rerum novarum a încheiat un secol care a văzut un efort deose- 
bit, atât teoretic, cât şi practic, al socialilor catolici şi constituie un moment 
crucial important, recunoscut în unanimitate de istorici. Acest document 
reprezintă epilogul doctrinal şi sistematic al unui secol de studii, teorii, 
experienţe ale catolicilor în domeniul social: un secol caracterizat de valuri 
periodice de inovaţii tehnologice şi de procese dificile de adaptare a indivi- 
zilor si a mişcărilor sociale”. 


TS. PICCIAREDDA, „La recezione internazionale del Pontificato di Leone XIII”, în S. Picci- 
AREDDA — VV. ALBERTI, 1] mondo di Leone XIII. L'incontro della Chiesa con il XX secolo, Liberal 
edizioni, Roma 2006, 9-146, aici 71. 

8 Cf. G. DeLLA BALDA, Leone XIII. Il Papa, guardia inflessibile del passato, che ha accen- 
nato l’avenire al mondo, Edizioni Graphe.it, Manocalzati 2010, 45. 

9 CONGREGAȚIA PENTRU EDUCAȚIE CATOLICĂ, Orientamenti per lo studio e l’insegnamento 
della dottrina sociale della Chiesa nella formazione sacerdotale, 32, Tipografia Poliglotta 
Vaticana, Roma 1988, 24. 

10 Cf. O. BazziccHI, Cent'anni di Rerum Novarum (1891-1991), AVE, Roma 1991; cf. G. 
MANZONE, „La questione sociale nella Enciclica Rerum novarum”, Lateranum, LXXVI, Pon- 
tificia Università Lateranense, Roma 2010 (2), 267-284, aici 273. 

Reprezentarea întregii societăţi civile ca pe o mare familie de tip patri- 
arhal ne îndeamnă să ne gândim la o viziune paternalistà a autorităţii. 
Aceasta era consideratà pàstràtoarea unei angajàri analoge celei a pàrinti- 
lor față de fiii lor. În acest fel, autoritatea era învestità cu o responsabilitate 
pur educativă față de popor. Statul este considerat o societate naturală, 
întrucât ființele umane sunt chemate, prin natura lor, să intre în societa- 
tea socială şi politică pentru a realiza propriul lor bine". 

Magisteriul Bisericii s-a pronunțat întotdeauna în direcția promovării 
solidarității umane: „Conciliul al II-lea din Vatican îşi îndreaptă acum fără 
şovăire cuvântul nu numai către fiii Bisericii şi către toți cei care invocă 
numele lui Cristos, ci către toți oamenii, dorind să expună tuturor în ce fel 
concepe prezenţa şi activitatea Bisericii în lumea contemporanä”". 


În virtutea unei înclinații a naturii umane, care se manifestă în tendinţe incon- 
fundabile şi în aspirații care prevalează asupra tuturor favoritismelor nationa- 
liste şi rasiale, toate popoarele constituie o comunitate sau „familie de nati- 
uni”, care se fondează pe valori umane comune tuturor, este orânduită spre 
binele comun universal şi tinde să se structureze astfel încât să creeze supozi- 
tiile necesare şi instrumentele unei convietuiri ordonate şi pacifice într-o soci- 
etate de dimensiuni internationale. 


2. Existenţa şi funcţiile claselor sociale 


Diferitele clase sociale îşi trag rădăcinile din natura umană: în conse- 
cintà, desființarea disparitätilor sociale (dezideratul socialiştilor) este un 
lucru imposibil“. Dimpotrivă, natura umană a fost înzestrată cu diferente 


1! Prin această optică, Papa Pius al XI-lea va afirma corecta instanță prin care capitalul 
şi munca nu se află în opoziție unul față de celălalt si că toate persoanele trebuie să lucreze 
împreună în mod armonios pentru a realiza binele comun. Traditionalismul catolic despre 
o societate civilă structurată în mod ierarhic şi organică explică rezistența Doctrinei sociale 
a Bisericii în a accepta democraţia şi libertăţile umane de bază: acestea erau prea individu- 
aliste şi dăunătoare pentru societate. Viziunea organică asupra societăţii se referea la ordine, 
la cooperare şi la munca realizată împreună pentru binele comun, dar conflictul nu a fost 
negat în totalitate, aşa cum reiese din faptul că au fost acceptate legitima apărare, teoria 
războiului corect şi chiar omorârea unui tiran. Contactul cu societatea organică a fost modi- 
ficat de-a lungul anilor, aşa cum este evident în recunoaşterea cea mai mare acordată demo- 
cratiei, libertăţii, drepturilor umane. Dar emfaza despre persoanele chemate să trăiască 
într-o comunitate care caută binele comun ce decurge din binele indivizilor a continuat să 
fie o poziţie fundamentală în Doctrina socială a Bisericii (cf. C. CURRAN, „A century of 
Catholic social teaching”, în Theology today, nr. 48, Princeton Theological Seminary, Prince- 
ton 1991, 154-169); cf. G. MANZONE, La questione sociale nella Enciclica Rerum novarum, 270. 

12 CONCILIUL AL II-LEA DIN VATICAN, Constituţia pastorală Gaudium et spes, EV 1/1450, 4. 

13 I. MARTINCA, Doctrina socială a Bisericii, I, Editura Universităţii din Bucuresti, Bucu- 
reşti 2006, 490. 

14 Cf. LEON AL XIII-LEA, Enciclica Rerum novarum, 9. 

necesare, variate si profunde: de inteligentà, talent, sànàtate, fortà, ceea ce 
generează inegalitatea condițiilor sociale. De altfel, această inegalitate si 
varietatea aduc beneficii atât la nivel individual, cât şi social, deoarece 
desfăşurarea vieții sociale necesită competenţe variate şi funcţii sociale 
diverse. 

Contextul şi fondul Enciclicei Rerum novarum si ale doctrinei sociale a 
Bisericii reprezintă acel proces de emancipare a vieţii sociale, plecând de la 
ideea unei ordini şi rânduieli stabile care avea în religie şi în Biserică fun- 
damentele sale şi care atribuia fiecăreia, în mod ierarhic, drepturile-dato- 
riile sale. Prin această optică trebuie înțeles apelul enciclicei, referitor la 
obligaţiile reciproce dintre patroni şi muncitori. 

Printre conceptele-cheie ale enciclicei sunt câteva esenţiale: împotriva 
tezelor colectiviste ale socialismului, există din partea Bisericii o apărare a 
dreptului proprietății private şi mai ales a drepturilor muncitorilor, pentru 
care este legitim dreptul de a ajunge la o condiţie demnă de viață prin efor- 
tul propriilor activități, pe care ei însă trebuie să le îndeplinească în baza 
unui salariu just; apărarea dreptului şi a datoriei muncii în baza termeni- 
lor de umanitate, egalitate şi dreptate socială, condamnând orice formă de 
persecuție şi arbitraj din partea capitalismului; condamnarea luptelor de 
clasă şi dreptul de a constitui asociații muncitoreşti. 

Cauzele conflictului celor două clase muncitori şi patroni sunt individu- 
alizate astfel: 


Pentru că, suprimate în secolul trecut corporatiile artelor şi meseriilor, fără sà 
fie înființat nimic în locul lor, în acelaşi timp în care instituţiile şi legile erau 
îndepărtate de spiritul creştin, s-a întâmplat că, puţin câte puţin, muncitorii 
au rămas singuri şi fără apărare în mâinile lacome ale patronilor şi ale unei 
necruțătoare concurente. 


Textul enciclicei afirmă că „o uzură devoratoare [şi] (...) monopolul asu- 
pra producţiei şi al economiei [au dus la impunerea] (...) mulţimii infinite 
de proletari a unui regim servil”!6, 

Indicatiile cuprinse în enciclică (reconstituirea „corporațiilor artelor şi 
meseriilor”, recomandarea de a nu se înscrie în „societăți periculoase pen- 
tru religie”!) arată cât de clară este conştientizarea pericolelor pe care 
societatea industrială şi conflictuală le reprezintă pentru conştiinţa oame- 
nilor, precum şi pentru condiţiile materiale de viață ale acestora. La rezol- 
varea problematicii muncitoreşti pot să contribuie mult capitaliştii, dar şi 


5 Cf. V. PossENTI, Oltre l’illuminismo. Il messaggio sociale cristiano, Edizioni Paoline, 
Cinisello Balsamo 1992, 176. 

16 LEON AL XIII-LEA, Enciclica Rerum Novarum, 2. 

17 Leon AL XIII-LEA, Enciclica Rerum novarum, 24. 

muncitorii înşişi, prin intermediul instituţiilor, care trebuie să aibă îndato- 
rirea de a oferi ajutoarele oportune celor care au nevoie". În fața acestor 
pericole, se încearcă remedierea prin intermediul resurselor educaţiei şi al 
susținerii unui ambient creştin, nefăcând însă o analiză şi o judecată a 
cauzelor materiale, precum şi a mecanismelor sociale care au legătură cu 
industrializarea. 

În ceea ce priveşte munca (văzută ca motiv de conflict între diferitele 
clase sociale), enciclica face precizarea că inițial omul şi-a asumat-o ca o 
alegere liberă şi plăcută; după căderea în păcat, munca a devenit o necesi- 
tate impusă ca ispăşire şi însoţită de suferință. „Pentru că ai ascultat vorba 
femeii tale şi ai mâncat din pomul din care ţi-am poruncit: «Să nu mănânci!», 
blestemat va fi pământul pentru tine! Cu osteneală să te hrànesti din el în 
toate zilele vieţii tale!” (Gen 3, 17) Consecințele grave ale păcatului origi- 
nar sunt dureroase, dificil de suportat şi imposibil de evitat, oricât de multe 
eforturi ar investi oamenii. Astfel încât cei care promit săracilor o viață 
lipsită de suferinţe şi de griji, trăită într-o continuă odihnă şi bunăstare, 
nu fac decât să înşele popoarele, să le ofere iluzii care vor genera rele mai 
mari decât cele prezente”. 

Referitor la rezolvarea problemei muncitoreşti, cea mai mare greşeală 
care se comite este aceea de a considera clasele sociale ca fiind adversare în 
mod natural, ca si cum natura i-ar fi destinat pe bogați şi pe săraci să se 
lupte între ei, într-un duel implacabil?. Dimpotrivă, în mod similar coexis- 
tentei părților corpului uman (în ciuda diversităţii lor), care se dezvoltă în 
mod proporțional, tot astfel cele două clase sociale sunt destinate, în mod 
natural, să se armonizeze într-un echilibru perfect?!. Această colaborare 
este impusă de necesitățile reciproce: capitalul are nevoie de muncă, iar 
munca nu poate fi realizată fără capital. Interdependenta rodnică a clase- 
lor sociale generează ordine şi frumusețe, însă conflictul continuu produce 
confuzie şi lupte sociale violente. 

Învățăturile creştine ale Bisericii — păstrătoare şi interpret al adevăruri- 
lor religioase — pot contribui la reconcilierea bogatilor cu săracii, amintindu-le 
îndatoririle reciproce care derivă din respectarea dreptății sociale”. În tra- 
tarea problemei conflictului dintre capital şi muncă, Papa Leon al XIII-lea 
a legat în mod decis şi indivizibil discursul despre muncă de discursul des- 
pre stat văzut ca un corp social ai cărui muncitori, „nici mai mult, nici mai 
putin decât bogatii, sunt cetățeni prin drept natural, membri reali si 


18 Cf. LEON AL XIII-LEA, Enciclica Rerum novarum, 50. 
19 Cf. LEON AL XIII-LEA, Enciclica Rerum novarum, 9. 
20 Cf. Leon AL XIII-LEA, Enciclica Rerum novarum, 9. 
21 Cf. Leon AL XIII-LEA, Enciclica Rerum novarum, 9. 
22 Cf. LEON AL XIII-LEA, Enciclica Rerum novarum, 9. 

evidenti”, si în care „activitatea muncitorilor este aceea care produce bogă- 
tie, [asadar] este drept ca guvernul sà se intereseze de muncitor, făcând în 
aşa fel încât el să participe într-o oarecare măsură la acea bogăţie pe care 
el însuşi o produce”. 

Găsirea unui remediu problemei muncitoreşti presupune însă conlucra- 
rea eficientă, cu măsură şi înțelepciune, a autorităţii publice, a conducăto- 
rilor de state, a patronilor şi bogatilor, precum şi a proletarilor înşişi, care 
sunt în mod direct interesați de găsirea unor soluții. 


3. Datoria de dreptate socială 


Reamintind textul Genezei, Papa Leon afirma că munca rămâne legată 
de suferință şi de durere şi condamna utopiile care neagă această dură re- 
alitate. Opunându-se teoriei luptei de clasă, papa a afirmat complementa- 
ritatea capitalului şi muncii, fiecare având nevoie de celălalt. În continuare, 
a enunțat datoriile muncitorilor, care sunt acelea de a-şi realiza în mod 
corect munca, revendicările lor trebuind să evite violența. Reamintind învă- 
tàtura Bisericii privind viața veşnică, Papa a afirmat că bogăţia nu trebuie 
să fie considerată decât pentru beneficiile utilizării sale. Căutarea vieții 
veşnice şi a paradisului fiind prioritare pentru creştini, ea trece prin virtute 
şi suferință, după exemplul lui Cristos. Papa le-a amintit apoi celor bogaţi 
că ei au obligaţia să-i dea cont lui Dumnezeu, judecătorul lor, într-un mod 
foarte strict, de utilizarea resurselor primite. 

Obligatiile muncitorilor includ realizarea, în mod integral şi fidel, a 
muncii la care s-au angajat prin contract, în mod liber şi conform princi- 
piului dreptății. De asemenea, muncitorul nu trebuie să-i producă prejudi- 
cii patronului său, atât în ceea ce priveşte bunurile sale, cât şi persoana 
acestuia. În apărarea propriilor drepturi, muncitorul nu trebuie să recurgă 
la fapte violente sau la răzvrătire. Tot astfel, muncitorul trebuie să evite 
asocierea cu instigatori şi revoluționari, care îi pot întreţine în mod dăună- 
tor speranţe false sau exagerate”. 

În ceea ce îi priveşte pe patroni, aceştia trebuie să respecte în muncitori 
demnitatea umană. Valorizând munca fizică şi considerând-o nobilă, Papa 
Leon a protestat la adresa celor care nu o apreciază decât în funcție de 
puterea braţelor. Patronul are obligația de a se îngriji de interesele spiritu- 
ale ale muncitorilor. În viziunea papei, în consecință, este interzis a impune 
lucrătorilor un efort care să le depăşească forțele, sau care să fie în dezacord 


2 LEON AL XIII-LEA, Enciclica Rerum novarum, 24. 

24 Leon AL XIII-LEA, Enciclica Rerum novarum, 27; Cf. G. MANZONE, La questione sociale 
nella Enciclica Rerum novarum, 277. 

25 Cf. Leon AL XIII-LEA, Enciclica Rerum novarum, 10. 

cu vârsta sau sexul acestora. De asemenea, patronii au obligatia sà ofere 
salarii echitabile, susținând chiar că ar fi o crimă strigătoare la cer aceea 
de a înşela muncitorii asupra prețului muncii proprii. Obligatiile patroni- 
lor şi ale angajatorilor presupun a nu trata muncitorul ca un sclav, ci a-i 
respecta demnitatea persoanei, înnobilată şi de cea de creştin. 

În filozofia creştină, munca nu îl degradează pe om, ci îi conferă onoare, 
deoarece îi furnizează mijloacele oneste de a se întreţine. Ceea ce este cu 
adevărat nedemn şi inuman este a abuza de un om, considerându-l un sim- 
plu mijloc de câştig. Crestinismul cere să se țină cont de interesele spiritu- 
ale ale muncitorului, de binele său sufletesc. În acest sens, patronii au 
obligația de a-i acorda muncitorului timpul suficient îndeplinirii îndatori- 
rilor religioase, să nu îl expună tentatiilor, pericolelor de scandal şi de nechib- 
zuintà, să nu-l înstrăineze de familie. 

Îndatorirea principală a unui patron este aceea de a plăti fiecăruia sala- 
riul just. Deşi există circumstanțe variate care influențează aprecierea 
corectă a unui salariu, Enciclica Rerum novarum reamintește faptul că 
atât legile umane, cât şi legile divine condamnă exploatarea celor nevoiaşi 
şi nefericiti, precum şi obținerea de profituri pe baza sărăciei aproapelui. A 
nu plăti muncitorilor salariul cuvenit este o crimă strigătoare la cer: „lată, 
plata pe care voi ati retinut-o de la lucrătorii care au secerat ogoarele voas- 
tre strigà, iar strigätele secerätorilor au ajuns pànà la urechile Domnului 
ostirilor” (Zac 5,4). Acest fragment din Scrisoarea sfântului apostol Iacob 
nu este un caz izolat în Sfânta Scriptură şi se sprijină pe o întreagă tradiție 
preluată de la evrei: 

Să nu nedreptätesti pe aproapele si să nu-l jefuiesti. Plata muncitorului să nu 

rămână la tine până a doua zi (Lev 19,13). Să nu nedreptàtesti pe cel ce mun- 

ceşte cu plată, pe sărac şi pe cel lipsit dintre fraţii tăi sau dintre străinii care 
sunt în pământul tău şi în cetăţile tale. Ci să dai plata în aceeaşi zi şi să nu 
apună soarele înainte de aceasta, că el este sărac şi sufletul lui aşteaptă această 

plată; ca sà nu strige el asupra ta către Domnul şi sà nu ai păcat (Dé 24,14-15). 

Vai de cel care îşi zideşte casa din nedreptate şi îşi face încăperi din fărădelegi, 

care sileşte pe aproapele său să-i lucreze degeaba şi nu-i dă plata lui şi care zice: 

„Am să-mi fac casă mare şi odăi încăpătoare, am să fac ferestre, am să le căp- 

tuşesc cu cedru şi am să le vopsesc cu roşu!” Ai ajuns tu oare rege ca să te 

făleşti cu palate clădite din lemn de cedru? Tatăl tău n-a mâncat oare şi n-a 

băut? Israel a făcut judecată şi dreptate şi de aceea i-a fost bine. El a judecat 

pricina săracului şi a nenorocitului şi de aceea i-a fost bine. Oare nu aceasta 
înseamnă a mă cunoaşte pe mine? — zice Domnul. Inima ta însă şi ochii tăi 
caută numai la lucrul tău şi la vărsarea sângelui nevinovat; caută să facă numai 

împilare şi silnicie (Ier 22,13-17). 

Cu privire la valoarea salariului, Papa Leon a afirmat cà acesta nu valo- 
reazà doar vointa declaratà a muncitorului în contract (aspectul legat de 
caracterul personal al muncii), ci si necesitatea obiectivà a muncitorului si 
a familiei sale. Atunci când Suveranul Pontif a subliniat caracterul necesar 
al muncii, se opune doctrinei liberale a salariilor, determinatà în mod exclu- 
siv de legea cererii si ofertei (valoarea muncii era un ràspuns al conditiilor 
în functie de care se stabilea contractul: era marfà supusà tranzactiei). 
Pontiful a afirmat, în schimb, cà nu existà egalitate între platà si muncà: 
activitatea umană de lucru nu poate fi cuprinsă în logica pieței si a schim- 
bului. Valoarea muncii trebuie să fie determinată, în afară de piață, de alti 
factori care nu depind de contract, cum ar fi legea civilă, sindicatele şi legea 
naturală. Aşadar, piața nu este criteriul suprem pentru a regulariza rapor- 
turile de muncă”. 

În determinarea retributiei muncii trebuie să se ţină cont de exigenţele 
dreptului natural”. Dacă se acționează în mod diferit, se încalcă dreptatea 
socială. Criteriul de valoare al demnităţii tuturor persoanelor cere un stan- 
dard etic de bază antecedent fiecărui contract. Asupra acestui punct, dife- 
renta dintre Rerum novarum şi teoria economistă clasică, şi apoi neoclasică, 
este netă: de fapt, şi tradiția clasică, şi cea neoclasică au încredere în piață, 
care va genera salarii capabile să promoveze scopul lor ultim (producția pen- 
tru clasici şi consumul utilităţilor pentru neoclasici). Nu este surprinsă 
ideea că piața poate produce salarii de mizerie care amenință producția şi 
consumul. Aceasta este realitatea care a provocat intervenţia statului pe 
piață pentru a contribui la o mai mare dreptate în acordarea salariilor”. 

Riscul este însă de a vedea munca umană doar în sensul termenilor de 
pasivitate şi suportare, şi nu în sensul termenilor de pozitivism, angajare, 
creativitate, autorealizare. Mai mult, există riscul de a detaşa prea mult 
afirmaţia teoretică a demnității muncitorului de exigenta şi angajarea pen- 
tru schimbarea structurilor socio-economice care, de fapt, oprimă această 
demnitate, prin faptul că nu sesizează suficient legătura dintre lumea inte- 
rioară şi structurile externe şi se limitează astfel la un discurs exclusiv 
spiritualist, pe de o parte, şi materialist, pe de altă parte, separând opera 
muncii de persoană. Papa Leon a pus bazele angajării pentru realizarea 
drepturilor muncitorilor: un salariu care să garanteze viața demnă si liber- 
tatea, odihnă suficientă şi pentru aspiraţiile spiritului, libertatea de asoci- 
ationism sindical, participarea la bunăstarea comună a societăţii”. Tot 


26 Cf. G. MANZONE, Invito alla Dottrina sociale della Chiesa, Borla Edizioni, Roma 2004, 
128; cf. G. MANZONE, La questione sociale nella Enciclica Rerum novarum, 276. 

27 Cf. Leon AL XIII-LEA, Enciclica Rerum novarum, 17. 

28 Cf. G. MANZONE, La questione sociale nella Enciclica Rerum novarum, 276. 

29 Cf. G. MANZONE, La questione sociale nella Enciclica Rerum novarum, 278-279. 

astfel, bogatii trebuie sà interzicà orice violentà, fraudà sau manipulare 
care ar putea pàgubi economiile făcute de cel sărac, cu atât mai mult cu cât 
acesta este incapabil de a se apăra. Respectarea acestor îndatoriri ar fi sufi- 
cientă pentru atenuarea luptelor de clasă%. 


4. Datoria caritàtii 


Biserica încurajează colaborarea claselor sociale, în termenii unei relaţii 
de prietenie socialä*!. Acest lucru ar putea fi realizat doar adoptând o per- 
spectivă mai amplă asupra realitàtilor terestre. Nu sunt posibile o înțelegere 
şi o apreciere justă a valorii vieţii pământeşti, dacă nu este considerată în 
mod real viața eternă. Excluderea vieţii veşnice anulează orice noțiune de 
bine moral şi întreaga creaţie devine un mister de nepătruns:?. Adevărata 
viață a omului este în lumea de dincolo. Dumnezeu nu ne-a creat pentru 
lumea aceasta trecătoare şi fragilă, ci pentru bunurile cereşti şi eterne, şi 
ne-a dat pământul ca loc de exil, nu ca destinație finală. Ceea ce contează 
pentru dobândirea fericirii eterne nu constă în deținerea sau absența bunu- 
rilor pământeşti, ci în justa sau injusta utilizare a acestora. Încercările 
vieţii, acceptate pentru şi alături de Cristos în suferință, pot sà ne dobân- 
dească virtuți şi merite. „Dacă îndurăm cu răbdare împreună cu el, vom şi 
domni împreună cu el. Dacă îl renegăm, şi el ne va renega” (2Tim 2,12). 
Luând asupra sa greutatea crucii, Isus ne-a făcut suferința mai uşor de 
suportat şi a înzestrat-o cu harul său şi cu promisiunea unei recompense: 
„Căci necazul nostru de acum, uşor şi trecător, ne aduce nouă, mai presus 
de orice măsură, slavă veşnică covârşitoare” (2Cor 4,17). 

Bogatii acestei lumi sunt avertizați că bogăţiile acestei lumi nu numai 
că nu sunt în măsură să îi elibereze de durere, ci reprezintă mai ales un 
obstacol pentru dobândirea fericirii veşnice“. „Atunci Isus le-a spus disci- 
polilor săi: «Adevăr vă spun: greu va intra un bogat în împărăţia cerurilor. 
Din nou vă spun: mai uşor este ca o cămilă să treacă prin urechea acului, 
decât ca un bogat să intre în împărăţia lui Dumnezeu»” (Mt 19,23-24). 
Bogatii trebuie să se teamă de cuvintele lui Isus, deoarece va veni o zi în 
care vor da socoteală de modul în care şi-au folosit averile: „Dar, vai vouă, 
bogatilor, pentru că vă primiți mângâierea. Vai vouă, celor care sunteţi 
sătui acum, căci veti suferi de foame. Vai vouă, celor care râdeti acum, căci 
veti boci si veti lăcrima” (Le 6,24-25). 


30 Cf. Leon AL XIII-LEA, Enciclica Rerum novarum, 10. 
31 Cf. Leon AL XIII-LEA, Enciclica Rerum novarum,11. 
32 Cf. Leon AL XIII-LEA, Enciclica Rerum novarum, 11. 
38 Cf. Leon AL XIII-LEA, Enciclica Rerum novarum, 11. 

Referitor la folosirea bogàtiilor®, Doctrina socială a Bisericii face dis- 
tinctia dintre justa posesie a bogățiilor şi folosirea lor legitimă. În ceea ce 
priveşte posesia bunurilor, dreptul la proprietate privată este un drept natu- 
ral, iar exercitarea acestui drept este, mai ales în viața socială, nu numai 
un lucru permis, ci chiar absolut necesar. 

Folosirea legitimă a bunurilor prevede ca omul să nu posede bunurile 
externe ca fiind proprii, ci comune, astfel încât să le poată împărți cu uşu- 
rintà celor care au nevoie“. În caz de extremă necesitate, a-l sprijini pe cel 
nevoiaş este o datorie impusă de dreptate. Dacă sunt satisfăcute nevoile 
proprii şi cele ale familiei, a oferi celor nevoiaşi ceea ne prisoseşte este un 
fapt nu de dreptate, ci de caritate, ce nu poate fi solicitat pe cale juridică. 


Celor bogaţi în veacul de acum, porunceşte-le sà nu se semeteascà, nici să-şi 
pună nădejdea în bogăţia cea nestatornică, ci în Dumnezeul cel viu, care ne dă 
cu belşug toate, spre îndulcirea noastră, / Să facă ce e bine, să se înavuteascà în 
fapte bune, să fie darnici, să fie cu inimă largă, /Agonisindu-şi lor bună temelie 
în veacul viitor, ca să dobândească, cu adevărat, viața veşnică (1Tim 6,17-19). 
De aceea, daţi de pomană cele din interior şi, iată, toate vor fi curate pentru voi 
(Le 11,41). 


Caritatea creştină, deşi nu este reglementată de legislația umană, intră 
sub incidenţa legii si a judecății lui Cristos, care ne-a insuflat generozitatea 
de a oferi: „În toate privintele v-am dat o pildă şi v-am arătat că, lucrând 
astfel, trebuie să ajutaţi pe cei slabi şi să vă aduceţi aminte de cuvintele 
Domnului Isus, care însuşi a zis: «Este mai ferice sà dai decât sà primesti»” 
(Fap 20,35). Cristos ne va judeca pentru caritatea pe care am manifestat-o 
sau pe care am refuzat-o celor aflaţi în nevoi: „lar regele le va spune: «Ade- 
văr vă spun: tot ce ati făcut unuia dintre frații mei cei mai mici, mie mi-ati 
fàcut»” (Mt 25,40). 

În concluzie, se poate afirma că oricine a primit de la Dumnezeu mai 
multe bunuri materiale sau spirituale, le-a primit cu scopul de a le folosi 
pentru propria perfecționare, dar în acelaşi timp ca ministru al Providen- 
tei divine, în ajutorul aproapelui”. 

Enciclica Rerum novarum face precizări referitoare la datoriile celor 
săraci şi ale muncitorilor”. Biserica ne învaţă cà în fata lui Dumnezeu nu 
sunt ruşinoase nici sărăcia, nici necesitatea de a trăi din muncă. De altfel, 
Isus Cristos a confirmat acest adevăr prin însuşi exemplul său: fiind bogat, 
s-a făcut sărac (cf. 2Cor, 8, 9); fiind Dumnezeu, a vrut să fie considerat fiul 


34 Cf. Leon AL XIII-LEA, Enciclica Rerum novarum, 12. 
35 Cf. Toma DE AQUINO, Sum. Theol.,II-II, q.66 a.2. 
36 Cf. Toma DE AQUINO, Sum. Theol.,II-II, q.66 a.2. 
37 Cf. Leon AL XIII-LEA, Enciclica Rerum novarum, 12. 
38 Cf. Leon AL XIII-LEA, Enciclica Rerum novarum, 13. 

unui tâmplar (cf. Mc 6,3); de asemenea, cea mai mare parte a vieţii sale şi-a 
petrecut-o muncind. Pornind de la acest exemplu, se poate uşor deduce 
faptul că adevărata demnitate şi măreția omului provin din practicarea 
virtuților. Acestea pot fi practicate în aceeaşi măsură şi de către cei mari, 
dar şi de cei mici, de către cei bogaţi, precum şi de către cei săraci sau pro- 
letari. Răsplata fericirii veşnice este rezervată faptelor de virtute, indife- 
rent de cine le înfăptuieşte. 

Din cuvintele Sfintei Scripturi se observă faptul că Dumnezeu are o pre- 
dilectie specială față de cei nàpàstuiti: Isus îi numeşte fericiți pe cei săraci 
(cf. Mt 5,3) şi îi invită la sine pe cei coplesiti de încercări (cf. Mt 11,28). 
Aceste adevăruri diminuează orgoliul celor bogaţi şi îi încurajează în încer- 
cări pe cei oprimati, insuflând mărinimie şi modestie în inimile tuturor. 
Astfel sunt reduse distanţele şi se reuşeşte chiar o colaborare între diver- 
sele clase sociale. 

Enciclica Rerum novarum nu poate fi considerată un manifest părtini- 
tor, prin principiile expuse, pentru că, stabilindu-se ca un arbitru super 
partes, Papa Leon nu a uitat să recheme ambele clase la respectarea pro- 
priilor drepturi şi, mai ales, datorii: muncitorilor le-a amintit obligaţia de 
a presta munca ce le era încredințată în schimbul unei juste compensaţii, 
în timp ce patronilor le-a adresat de asemenea avertismentul de a respecta 
în persoana muncitorului demnitatea persoanei umane şi de a-l retribui în 
raport cu adevăratele nevoi ale statutului său şi ale muncii prestate. 


5. Spiritul de solidaritate şi fraternitate creştină 


Deoarece pe fata fiecărui om străluceşte ceva din gloria lui Dumnezeu, 
demnitatea fiecărui om în fata lui Dumnezeu constituie fundamentul dem- 
nitàtii omului în fata celorlalți oameni”. Mai mult, aceasta este fundamen- 
tul ultim al egalităţii şi al fraternității radicale dintre oameni, indiferent de 
rasă, națiune, sexul, originea, cultura sau clasa lor socială. Numai recunoaş- 
terea demnității umane poate face posibilă creşterea comună şi personală 
a tuturor (cf. Gen 2,1-9). Unei egalitàti a recunoaşterii demnităţii fiecărui 
om şi a fiecărui popor trebuie să-i corespundă conştiinţa că demnitatea 
umană va putea fi apărată şi întărită numai în forma comunitară, din par- 
tea întregii omeniri“. 

Diversele clase sociale, supunându-se legilor evanghelice, nu vor fi legate 
doar de o simplă prietenie, ci vor experimenta o profundă iubire fraternă“!, 


39 Cf. CONCILIUL AL II-LEA DIN VATICAN, Constituţia pastorală Gaudium et spes, 29. 

40 Cf. CONSILIUL PONTIFICAL PENTRU DREPTATE SI PACE, Compendiu de Doctrină Socială a 
Bisericii, 145. 

4 Cf. Leon AL XIII-LEA, Enciclica Rerum novarum, 14. 

ce este fundamentatà pe faptul cà toti oamenii provin de la Dumnezeu, 
Tatàl comun. În acelasi timp, toti oamenii tind cätre Dumnezeu, ca tel 
suprem, deoarece doar în El există fericirea adevărată si absolută. Fiind 
räscumpärati de către Cristos, toți oamenii şi-au redobândit demnitatea de 
fii ai lui Dumnezeu, uniţi printr-o profundă legătură de fraternitate, dar şi 
demnitatea de frati ai lui Isus, „primul născut între multi frati” (Rom 8,29). 
Astfel, toate bunurile naturii şi toate comorile harului aparţin întregului 
neam omenesc: „Dacă sunteţi fii, sunteţi de asemenea moştenitori: moste- 
nitori ai lui Dumnezeu, co-mostenitori ai lui Isus Cristos” (Rom 8,17). 

Fraternitatea creştină este şi consecinţa firească a faptului că toate bunu- 
rile materiale reprezintă un patrimoniu comun al umanității. Omul „a fost 
rânduit domn peste toate făpturile pământului, pentru a le stăpâni şi a le 
folosi, slăvindu-l pe Dumnezeu. Ce este omul, de îți amintesti de el, sau fiul 
omului, de îi porti de grijă? L-ai făcut cu putin mai prejos decât îngerii, cu 
mărire şi cu cinste l-ai încununat şi l-ai rânduit peste lucrarea mâinilor 
tale. Toate le-ai aşezat sub picioarele lui”. Dacă idealul evanghelic al fra- 
ternitàtii creştine ar fi considerat important în lume, ar înceta toate neîn- 
telegerile si ar fi instaurată pacea“. 


Concluzii 


În noul context social, politic şi cultural creat de revoluţia industrială, 
Biserica a recunoscut necesitatea de a interveni într-un mod nou: res novae 
pe care le aduceau respectivele evenimente constituiau o provocare pentru 
învăţătura sa, deoarece impuneau un nou discernământ al situaţiei, pre- 
cum şi o ocazie pentru o grijă pastorală deosebită față de oameni. Ca ràs- 
puns la problema socială, Papa Leon al XIII-lea a promulgat prima enciclică 
socială — Rerum novarum -, document în care a analizat problema munci- 
torească în toate aspectele sale sociale şi politice, pentru ca, astfel, să poată 
fi evaluată adecvat în lumina principiilor doctrinare bazate pe revelație, pe 
lege şi pe morala naturală. Enciclica Rerum novarum a reprezentat înce- 
putul oficial al doctrinei sociale a Bisericii, deoarece a pus pentru prima 
oară în lumină termenii fundamentali ai noii civilizaţii — societatea indus- 
trială —, având în acelaşi timp meritul de a aduce în conştiinţa comunitară 
a Bisericii situația conflictuală a noului context social şi încercarea de a 
oferi soluţii eficiente în mod sistematic. 


42 CONCILIUL AL II-LEA DIN VATICAN, Constituţia pastorală Gaudium et spes, 12. 
4 Cf. Leon AL XIII-LEA, Enciclica Rerum novarum, 14. 

